**Drejebog - Manegemodel anvendt på klyngemøde om samarbejdet om børn og unge i manglende trivsel**

**Mødevarighed: 2,5 time**

|  |  |  |
| --- | --- | --- |
| **Tidspunkt** | **Programpunkt** | **Guide til klyngen/facilitator**  |
| Inden mødet | Forberedelse af cases | * Forbered selv 3 cases eller vælg 3 cases fra klyngepakken. Fordelen ved at bruge egne cases er medejerskabet og troværdigheden i disse. De fleste klyngemedlemmer vil dog kunne kende sig selv i de cases, som følger med klyngepakken
* Forbered de nedslag i cases, som, I mener, der skal fokuseres på ”i manegen”
* Sørg for at cases er delt med gæsterne, så de kan forberede svar på, hvad de kan bidrage med i samarbejdet
* Forbered gæsterne på, at I bruger manegemodellen, og at de har set resultatet af spørgeskemaundersøgelsen inden mødet.
 |
| På dagen  | Forberedelse af mødelokale | * Gør klar til at deltagerne kan sidde i en rundkreds. Hvis er der mange deltagere lav to cirkler ”uden på hinanden”.
* Hvis det ikke er muligt med en rundkreds, kan gæsterne også placeres i et ”panel” i den ene ende af lokalet, så alle kan se dem
* Alternativt placeres deltagerne blandet ved borde, hvor de relevante deltagere rejser sig og ”inviteres ind i manegen”, når det bliver deres tur
* Udvælg på forhånd en med-facilitator, som holder øje med tiden undervejs, kan hjælpe facilitator med at være øje og øre i rummet, og byde ind, hvis facilitator har behovet
* Udvælg desuden på forhånd en referent, der kan notere og opsummere de input, der kommer undervejs – om muligt skriv på tavle eller flipover.
 |
| 10 min. | Velkomst og introduktion | * Her introduceres til dagens emne, bl.a. vha. en ekspertvideo fra praktiserende læge og lektor på KU Ruth Kirk Ertmann. Videoen varer ca. 6 min.
* Her præsenteres også gæsterne fra fx kommunen og børne- og ungepsykiatrien på hospitalet.
 |
| BLOK 1: 10 min. | Gennemgang af resultater fra spørgeskemaundersøgelsen blandt klyngens medlemmer i powerpoint | * Spørgsmål og kommentarer noteres – om muligt skriv på tavle eller flipover i plenum.
 |
| 20 min. | Oplæg fra kommunen, børne- og ungepsykiatrien på hospitalet m.fl. | * De inviterede samarbejdspartnere beskriver deres tilbud og mulighed og organisering. Vigtigt at tiden ikke skrider under de eksterne oplæg.
 |
| 2. min. | Kort introduktion til manegemodellen  | * Anderledes form på et klyngemøde, hvor vi anvender den såkaldte manegemodel
* Andre klynger har gode erfaringer med brug af denne model til klyngemøder om børn og unge i mistrivsel
* Med udgangspunkt i cases, giver modellen alle parter i samarbejdet mulighed for at fortælle, hvilke indsatser de hver især kan tilbyde, og på den måde åbnes op for en drøftelse af det mest optimale forløb for patienten
* Denne mødeform er desuden god, hvis man på kort tid vil skabe et overblik over de indsatser og muligheder forskellige samarbejdspartnere råder over i et lokalområde.
* Formålet er at blive bedre til at samarbejde og skabe bedre forløb i fremtiden.
 |
| BLOK 2: 5 min.  | **Præsentation af case 1**  | * I har forberedt jeres egne cases eller valgt en fra klyngepakken
* Casen læses op af frivillig (ikke facilitator). Hvis case er medbragt af klyngemedlem, læses casen højt af anden person end denne.
 |
| 15 min.  | Gennemgang af case ud fra manegemodellen(brug evt. lidt mere tid på den første case, da der vil være gentagelser i forhold til de kommende cases) | * Forslag til interviewspørgsmål: Hvad tænker I, når I hører denne case?
* Invitér skiftevis gæsterne til at dele: Hvad kunne jeres område have bidraget med? Hvad ville det gode forløb være fra dit ståsted?
* Hvornår og hvordan kunne vi trække jer ind i forløbet? Hvordan kunne forløbet have været anderledes fra dit ståsted?
* Inviter evt. den enkelte taler til at stille sig fysisk ind i ”
* manegen” og bed dem om at blive stående indtil alle, som vil bidrage, har budt ind
* Hvad er svært, hvad er godt, hvad kan forbedres fremover fra jeres ståsted?
 |
| 5 min.  | Opsummering af indsigter | * Referenten noterer undervejs og opsummerer de vigtigste indsigter til sidst.
 |
| 15 min.  | Pause  |  |
| 5 min.  | **Præsentation af case 2** | * Se forslag til interviewspørgsmål ovenfor
* Referenten noterer og opsummerer de vigtigste indsigter til sidst.
 |
| 15 min. | Gennemgang af case ud fra manegemodellen | * Se forslag til interviewspørgsmål ovenfor.
 |
| 5 min.  | Opsummering af indsigter | * Referenten noterer undervejs og opsummerer de vigtigste indsigter til sidst.
 |
| 5 min.  | **Præsentation af case 3**  | * Se forslag til interviewspørgsmål ovenfor
* Referenten noterer og opsummerer de vigtigste indsigter til sidst.
 |
| 15 min.  | Gennemgang af case ud fra manegemodellen | * Se forslag til interviewspørgsmål ovenfor.
 |
| 5 min.  | Opsummering af indsigter | * Referenten noterer undervejs og opsummerer de vigtigste indsigter til sidst.
 |
| BLOK 3:20 min.  | Opsamling og opfølgning  | * Gentag de vigtigste indsigter
* Hvilke aftaler kan indgås, og hvad skal der til for at komme i mål med dem?
 |

**Tips og tricks til facilitering af manegemodellen**

* Læs artikel fra MPL om ”Manegemodellen” af Peter Voss og Rie Bengtsen: [Artikel i månedsskriftet](https://www.maanedsskriftet.dk/files/pdf/12608.pdf), og se video med Peter Voss om ”Manegemodellen”: [Video om manegemodellen](https://vimeo.com/1097984934/2ac7b7c410)
* Forbered cases grundigt - uanset om I anvender de cases, der følger med klyngepakken, eller selv har konstrueret dem.
* Forbered også de gæster (kommunen m.fl.), I har inviteret til mødet, på de valgte cases, så de har mulighed for at forberede sig på deres bidrag til hver case.
* Når du skal facilitere mødet, kan du prøve at se dig selv som en interviewer i et talkshow - én der skal få diskussionen til at udfolde sig og få deltagerne til at komme til orde. Du må gerne rette konkrete spørgsmål til enten deltagere eller gæster, og inddrage dem som du tænker kan have noget relevant at sige i de forskellige situationer.
* Du kan overveje at lade hver aktør blive stående ”i manegen”, når de har redegjort for, hvilken indsats vedkommende kan bidrage med i situationen, og indtil alle, som kan bidrage, har budt ind. I kraft af de mange personer på scenen blive det synligt for alle medvirkende, at der allerede eksisterer mange mulige indsatser, og at man som behandler ikke er alene om opgaven.